stanford-oval/wikipedia huggingface dataset:
Red Dot
Suomalaisia Red Dot -palkittuja > Red Dot Award: Product Design winner

2008:
Nokia 3500, klassinen matkapuhelin, suunnittelijat Lee Irvine ja Nicol Boyd, valmistaja Nokia
2009:
Safe-T-halkaisukiila, suunnittelija ja valmistaja Fiskars Oy Ab
2010:
Polar CS500 Pyöräilytietokone, suunnittelija Visa Rauta, valmistaja Polar Electro Oy
Suunto Elementum-urheilukello, suunnittelija Suunto Design Team, valmistaja Suunto Oy
2011:
Wau Wau -toimistotarvikekokoelma, suunnittelija Ari Korolainen, valmistaja Private Case Oy
2012:
DUETTO3-matto, suunnittelija Hanna Korvela, valmistaja Hanna Korvela Design Oy
Suunto D9tx -sukellustietokone, suunnittelijat Timo Yliluoma, Mikko Sepänniitty, Jyrki Uusitalo, Antti Kujala ja Pia Talja, valmistaja Suunto Oy
Planmeca ProMax 3D ProFace -kuvantamisyksikkö, suunnittelija Kari Malmén, valmistaja Planmeca Oy
Picus-sähköpipetti, suunnittelija Ville Hintikka, valmistaja Sartorius Biohit Liquid Handling Oy
EVP sähköisten laitteiden latausasema, suunnittelijat ED-Design Ltd. (Vikke Hyvönen) ja valmistajan suunnittelijat Jukka Karhu, Atte Mäittälä ja Mikael Ekroos, valmistaja Ensto Finland Oy
Nice to meet you! -käyntikorttikotelo, suunnittelija Ari Korolainen, valmistaja Private Case Oy
Planmed Verity ortopedinen kuvantamislaite, suunnittelija Tapio Laukkanen, valmistaja Planmed Oy
Rocla Solid -lavansiirtotrukki, suunnittelijat Kero Uusitalo ja Mikko Heine, valmistaja Rocla Oy
2013:
My First Fiskars lasten puutarhatyökalut, suunnittelija Fiskars Garden EMEA R&D Team, valmistaja Fiskars Oy Ab
Vieser One -lattiakaivo, suunnittelija Buorre Design Agency, valmistaja Serres Oy
Exact 220E, 280E, 360E putkenkatkaisujärjestelmät, suunnittelija Mika Priha, valmistaja Exact Tools Oy
Fiskars SmartFit™ -puutarhasakset, suunnittelija Fiskars Garden EMEA R&D Team, valmistaja Fiskars Oy Ab
Azimuth-nostovivun kontrolliyksikkö, suunnittelija Teemu Jehkonen, ABB Oy
Sähköisten, useammalla eri tuotemerkillä (Konecranes-tuotemerkki ja itsenäiset tuotemerkit Verlinde, SWF, R&M ja STAHL CraneSystems) myytävien ketjunostinten sarjan muotoilun laatu, suunnittelija Konecranes
2014:
Agilon-materiaalinhallintaratkaisu, joka koostuu verkkoportaalista, hyllyjärjestelmästä ja sen sisällä liikkuvasta robotista, joka noutaa käyttäjän tarvitsemat osat hänen antamansa kutsun perusteella ja tuo ne hänelle suoraan käyttöpisteelle. Käyttöliittymästä näkee tuotteiden saatavuuden ja tuotteiden kuvat. Agilonin avulla voidaan varastoida, hallinnoida ja käyttää jopa tuhansia eri komponentteja. Toimitusketjun eri toimijat saavat järjestelmän avulla reaaliaikaista tietoa tuotteista. Valmistaja Konecranes
2015
Rocla Oy:n Järvenpäässä suunnittelema ja valmistama Cat® EP35N 80V -vastapainotrukki, suunnittelijat Kero Uusitalo ja Mikko Hietanen, valmistaja Rocla Oy
2022
Kultainen Sarah-sormus, Product Design: Jewelry design -kategoria, suunnittelija Anna-Reetta Väänänen, valmistaja Anna’s Darling Ky, Sonkajärvi
Suomalaisia Red Dot -palkittuja > Red Dot Award: Product Design honourable mention

2013
Genelec G- ja F-sarjan kaiuttimet, suunnittelija Friends of Industry (Harri Koskinen) ja Genelec R&D Team, valmistaja Genelec Oy
Deko-silmälasit, suunnittelija Matti Hänninen, valmistaja Kraa Kraa Eyewear Oy
2017:
Heijastavat Kädet -mallisto, heijastavia käsineitä, suunnittelijat Anu Saari ja Mari Heinonmäki, valmistaja Moiko
Aiheesta muualla

Red Dotin verkkosivusto
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Red Dot
Käännös suomeksi
That’s How You Write a Song

|  That’s How You Write a Song |
| --- | --- |

Kappaleen tiedot
Esittäjä(t):  Alexander Rybak
Kesto:  3:00
Tyylilaji:  pop
Julkaistu:  15. tammikuuta 2018
Säveltäjä(t):  Alexander Rybak
Sanoittaja(t):  Alexander Rybak
Tuottaja(t):  Alexander Rybak
Euroviisutiedot
Vuosi:  2018
Maa:  Norja
Kieli:  englanti
Sijoitus:  15.
Pisteet:  144
Sijoitus semifinaalissa:  1.
Pisteet semifinaalissa:  266
Video:  videolinkki
That’s How You Write a Song on norjalaisen laulajan Alexander Rybakin esittämä kappale, jolla hän edusti Norjaa vuoden 2018 Eurovision laulukilpailussa.
Kappale kilpaili Euroviisujen toisessa semifinaalissa, jonka se voitti ja selviytyi finaaliin. Finaalissa kappale sijoittui 26. maan joukosta sijalle 15. 144 pisteellä.
Rybak esittämässä kappalettaan Euroviisujen harjoituksissa.
Robert Ranulph Marett

Robert Ranulph (R. R.) Marett, tunnetaan myös nimellä Robert R. Marett (13. kesäkuuta 1866 Jersey, Kanaalisaaret, Britannia – 18. helmikuuta 1943), oli englantilainen sosiaaliantropologi. Marett tunnetaan parhaiten moraalifilosofiaa ja uskontotiedettä koskevista tutkimuksistaan.
Marett opiskeli Jerseyn Victoria Collegessa ja Oxfordin Balliol Collegessa. Hän toimi vuodesta 1891 lähtien useissa eri viroissa Oxfordin Exeter Collegessa, muun muassa collegen rehtorina. Vuosina 1910–1936 Marett toimi sosiaaliantropologian opettajana.
Marettin käsitykset alkukantaisista uskonnoista erosivat aikansa maineikkaimpien antropologien Sir James George Frazerin ja Sir Edward Burnett Tylorin ajatuksista. Marett vastusti heidän jäykkää rationaalista kategorisointiaan ja puhui sen sijaan varhaisten ihmisten "primitiivisestä sydämen logiikasta". Tylorin kannattaman animismin vaihtoehdoksi Marett esitti animatismin, joka perustui aitoon ihastukseen, toivoon ja jopa rakkauteen.
Marettin poikkeuksellisen laaja tuotanto ulottui Platonin Valtiota koskevasta luentosarjasta aina esihistoriallisen ajan arkeologiaan. Vuonna 1909 hän oli perustamassa Oxfordin yliopiston antropologista yhdistystä.
Teoksia

The Threshold of Religion (1900)
Anthropology (1912)
Psychology and Folklore (1920)
Faith, Hope and Charity in Primitive Religion (1932)
Sacrents of Simple Folk (1933)
Head, Heart and Hands in Human Evolution (1935)
A Jerseyman at Oxford, London: Oxford U. P. 1941 (muistelmat)
Ray of Light

| Ray of Light Madonna |
| --- | --- | --- |

Studioalbumin tiedot
 Äänitetty : 1997
 Julkaistu: 1998:   Japani: 22. helmikuuta   Sveitsi: 27. helmikuuta   Eurooppa: 2. maaliskuuta   Pohjois-Amerikka: 3. maaliskuuta
 Tuottaja(t): Madonna William Orbit Patrick Leonard Marius De Vries
 Tyylilaji: pop/dance
 Kesto: 65.25
 Levy-yhtiö: Maverick/Warner Bros.
Madonnan muut julkaisut
| Evita 1996 | Ray of Light 1998 | Music 2000 |
Singlet albumilta Ray of Light
 ”Frozen” Julkaistu: 23. helmikuuta 1998  ”Ray of Light” Julkaistu: 6. toukokuuta 1998  ”Drowned World/Substitute for Love” Julkaistu: 24. elokuuta 1998  ”The Power of Good-Bye” Julkaistu: 22. syyskuuta 1998  ”Nothing Really Matters” Julkaistu: 2. maaliskuuta 1999
Ray of Light on yhdysvaltalaisen poplaulaja Madonnan seitsemäs studioalbumi. Se julkaistiin maaliskuussa 1998, ja se myi maailmanlaajuisesti noin seitsemäntoista miljoonaa kappaletta. Se on Madonnan 1990-luvun menestynein albumi. Albumin kappale ”Frozen” on Madonnan yksi suurimmista hiteistä. Albumi myi ensimmäisellä viikollaan 371 000 kappaletta Yhdysvalloissa. Albumi myi Yhdysvalloissa 3 837 000 kappaletta, Music club -myynti lisättynä 4,2 miljoonaa ja maailmanlaajuisesti 17 miljoonaa kappaletta.
Albumista tuli maailmanlaajuinen myynti- ja arvostelumenestys. Siltä julkaistiin singlenä kappaleet ”Frozen”, ”Ray of Light”, ”The Power of Good-Bye”, ”Drowned World (Substitute for Love)” ja ”Nothing Really Matters”. Belgialainen Salvatore Acquaviva väitti myöhemmin, että ”Frozen” on plagiaatti hänen sävellyksestään. Hän haastoi Madonnan oikeuteen ja voitti oikeustaiston, minkä takia kaikki Ray of Light -albumin kopiot vedettiin markkinoilta Belgiassa. Vuonna 2014 Frozenin oikeustaistelu sai kuitenkin uutta valoa, kun kappaleen plagiaattisyytökset todettiin perättömiksi ja kappaleen esityskielto Hollannissa poistettiin. Madonna pitikin tapauksen loppuunselvityksen vuoksi keikan Belgiassa, missä Frozen kuultiin ensi kerran.
Madonna tuotti ja sävelsi albumin pääasiassa William Orbitin kanssa.
Albumi sai kolme Grammy-palkintoa.
Kappaleet

Drowned World/Substitute for Love – 5:09
Swim – 5:00
Ray of Light – 5:21
Candy Perfume Girl – 4:34
Skin – 6:22
Nothing Really Matters – 4:27
Sky Fits Heaven – 4:48
Shanti/Ashtangi – 4:29
Frozen – 6:12
The Power of Good-Bye – 4:10
To Have and Not to Hold – 5:23
Little Star – 5:18
Mer Girl – 5:32
Japanissa albumilla on myös neljästoista kappale, Has to Be.
Aiheesta muualla

Levylöytö: Madonna: Ray of light (Arkistoitu – Internet Archive). Yle.fi 9.8.2009.
Tietosanakirja-osakeyhtiö

Tietosanakirja-osakeyhtiö oli suomalainen kirjankustannusliike, jonka Kustannus-o.-y. Otava ja Werner Söderström o.-y. perustivat 1906 Tietosanakirjan julkaisemista varten. Osakepääoma oli 50 000 markkaa, tasaväkisinä pääosakkaina mainitut kustantajat. Osakepääomaa lisättiin sittemmin, ja vuonna 1917 se oli 150 000 mk. Yhtiön sääntöihin tehtiin 1910 sellainen muutos, että ohjelmaan tuli kuulumaan, paitsi Tietosanakirjan sekä sen yhteydessä olevien erikoisjulkaisujen, myös poikkeustapauksissa muunkin kirjallisuuden kustantaminen.  Vuonna 1912 alkoi ilmestyä Maailmanhistoria, joka oli Tietosanakirjan rinnalla huomattavin yhtiön suurista kustannustuotteista. Yhtiön kotipaikka oli Helsinki. Toimitusjohtajana perustamisesta kevääseen 1916 oli Alvar Renqvist, hänen jälkeensä O. E. Lampén, joka oli vuodesta 1908 alkaen ollut mukana yhtiön hoidossa. Yritykseen liitettiin 1920 Kansanvalistusseuran kustannustoiminta.
Yritys toimi vuoteen 1924 ja hajosi henkilöerimielisyyksiin.
Julkaisut

Tietosanakirja, 1909–1922
Maailmanhistoria 1–6. Toim. J. W. Ruuth ym. 1914–1922
Maailmanhistoria. Maailmanhistorian sisällysluettelo ja henkilöhakemisto. Toim. J. W. Ruuth ym. 1924
Suomenmaa osat 1–6; 1919–1924 (osat 7–9 julkaisi WSOY)
Terje Moe Gustavsen

| Terje Moe Gustavsen |
| --- | --- |
 Gustavsen vuonna 2010.
Norjan liikenne- ja viestintäministeri
 Stoltenbergin I hallitus 17. maaliskuuta 2000 – 19. lokakuuta 2001  
Edeltäjä:  Dag Jostein Fjærvoll
Seuraaja:  Torild Skogsholm
Henkilötiedot
Syntynyt: 20. lokakuuta 1954 Larvik, Norja
Kuollut: 4. toukokuuta 2019 (64 vuotta)
Tiedot
Puolue:  Työväenpuolue
Terje Moe Gustavsen (20. lokakuuta 1954 Larvik – 4. toukokuuta 2019) oli norjalainen ammattiyhdistysjohtaja ja Työväenpuolueen poliitikko. Hän toimi Norjan liikenne- ja viestintäministerinä 2000–2001.
Aiheesta muualla

Kuvia tai muita tiedostoja aiheesta Terje Moe Gustavsen Wikimedia Commonsissa
Terje Moe Gustavsen Norjan suurkäräjien verkkosivuilla (norjaksi)
That’s Rich

|  That’s Rich |
| --- | --- |

Kappaleen tiedot
Esittäjä(t):  Brooke
Levy-yhtiö:  V2 Records
Kesto:  3:01
Tyylilaji:  pop
Julkaistu:  19. tammikuuta 2022
Säveltäjä(t):  Izzy Warner Brooke Scullion Karl Zine
Sanoittaja(t):  Izzy Warner Brooke Scullion Karl Zine
Tuottaja(t):  Karl Zine
Euroviisutiedot
Vuosi:  2022
Maa:  Irlanti
Kieli:  englanti
Sijoitus semifinaalissa:  15.
Pisteet semifinaalissa:  47
Video:  videolinkki
Aikajärjestys
 ◄ ”Maps” (2021) 
 ”We Are One” (2023) ► 
That’s Rich on irlantilaisen laulajan Brooken esittämä kappale, jolla hän edusti Irlantia vuoden 2022 Eurovision laulukilpailussa, Torinossa.
Kappale kilpaili toisessa semifinaalissa, jossa se sijoittui viidenneksitoista ja täten karsiutui finaalista.
Tenavatuokio

Tenavatuokio oli vuosina 1968–1974 Yle TV2:lla esitetty lastenohjelma, joka perustui brittiläisen Talbot TV:n formaattiin Romper Room. Makasiiniohjelman rekvisiitta ja käsikirjoitus tulivat Englannista. Käsikirjoitus muokattiin Suomen oloihin sopivammaksi. Romper Room oli alun perin yhdysvaltalainen formaatti, jota alettiin esittää 1950-luvulla.
Tenavatuokiota lähetettiin keväällä ja syksyllä kolmasti viikossa ja kesällä kerran viikossa. Ohjelman ensimmäisestä juontajasta "Arja-tädistä" (oik. Arja Virtanen) tuli suosittu myös isien keskuudessa. Tenavatuokiossa leikittiin, laulettiin ja askarreltiin. Keväällä 1973 juontajaksi vaihtui Maija Salo, ja viimeisellä tuotantokaudella, keväällä 1974 tehtävää hoiti Sinikka Haataja. Syksyllä 1974 Yle luopui englantilaisesta formaatista ja Tenavatuokion korvasivat omatuotanteiset lastenohjelmat Minimaa, Kuperkeikka ja Nyt kerrotaan.
Aiheesta muualla

Pahvilinnan rakentaminen. Lapset rakentavat Arja-tädin kanssa ison pahvilinnan (Ylen Elävä arkisto, ohjelma 27.8.1968)
Ray Wise

| Ray Wise |
| --- | --- |

Henkilötiedot
Koko nimi:  Raymond Herbert Wise
Syntynyt: 20. elokuuta 1947 (ikä 77) Akron, Ohio, Yhdysvallat
Näyttelijä
Aktiivisena:  1969–
Merkittävät roolit:  Leland Palmer (Twin Peaks)
Palkinnot
 Best Actor in a Supporting Role (2001)  B-Movie Award (2006) 
Aiheesta muualla
IMDb 
Elonet
Raymond Herbert Wise (s. 20. elokuuta 1947 Akron, Ohio) on yhdysvaltalainen näyttelijä, joka tunnetaan parhaiten Leland Palmerin roolista televisiosarjassa Twin Peaks.
Ura

Wise syntyi Akronissa Ohiossa ja opiskeli Kentin yliopistossa. Hänen uransa alkoi 1970-luvulla muutamista vierasesiintymisistä televisiosarjoissa. Myöhemmin 1980-luvulla Wise esiintyi hetken aikaa suositussa Dallas-televisiosarjassa, jonka myötä hän teki enemmän vierailevia rooleja, sekä muutamia elokuvarooleja, kuten Leon Nash elokuvassa RoboCop. Varsinaisesti tunnetuksi Wise tuli Twin Peaks -televisiosarjan myötä 1990-luvulla, jolloin hän sai Saturn-ehdokkuuden. Hän näytteli myös tv-sarjassa 24 varapresidentti Hal Gardneria. Harvemmin elokuvissa nähty Wise on kuitenkin 2000-luvulla alkanut esiintyä useammin elokuvissa ja tekikin ensimmäisen ääniroolinsa animaatioelokuvassa Superman: Doomsday vuonna 2007.
Aiheesta muualla

Raymond Wise Internet Movie Databasessa. (englanniksi)
NNDB.com
Tenacious D (albumi)

| Tenacious D Tenacious D |
| --- | --- | --- |

Studioalbumin tiedot
 Äänitetty : The Boat, Silverlake, Kalifornia, ArchAngel Recording Studio (rummut)
 Julkaistu: 25. syyskuuta 2001
 Formaatti: CD
 Tuottaja(t): The Dust Brothers (John King ja Michael Simpson)
 Tyylilaji: huumorirock, hard rock, vaihtoehtorock
 Kesto: 50.44
 Levy-yhtiö: Epic
Tenacious D:n muut studioalbumit
|   | Tenacious D 2001 | The Pick of Destiny 2006 |
Tenacious D on yhtye Tenacious D:n esikoisalbumi. Albumilla vierailevat mm. Dave Grohl, Page McConnell, Warren Fitzgerald ja Steve McDonald. Suuri osa albumin kappaleista on uusia versioita yhtyeen tv-sarjassa nähdyistä kappaleista.
Kenties albumin tunnetuin kappale on "Tribute", joka on kunnianosoitus "maailman parhaalle laululle", jonka Tenacious D omien sanojensa mukaan oli joskus itse tehnyt, mutta myöhemmin unohtanut sen. "Tribute" on myös ensimmäinen yhtyeen tekemä kappale. Televisiosarjassa nähdyssä versiossa viitattiin varsin selkeästi (Kage soittaa välillä pätkiä kappaleesta), että tämä "maailman paras laulu" olisi Led Zeppelinin Stairway to Heaven. Toisaalta yhtye on sanonut kappaleen syntyneen Metallican kappaleen One innoittamana.
Kappalelista

Kaikki kappaleet säv. ja san. Tenacious D, paitsi "Friendship Test" säv. ja san. Bob Odenkirk.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Kielbasa | 3.02 |  |  |  |  |  |  |  |
| 2. | One Note Song | 1.24 |  |  |  |  |  |  |  |
| 3. | Tribute | 4.08 |  |  |  |  |  |  |  |
| 4. | Wonderboy | 4.07 |  |  |  |  |  |  |  |
| 5. | Hard Fucking | 0.36 |  |  |  |  |  |  |  |
| 6. | Fuck Her Gently | 2.03 |  |  |  |  |  |  |  |
| 7. | Explosivo | 1.56 |  |  |  |  |  |  |  |
| 8. | Dio | 1.41 |  |  |  |  |  |  |  |
| 9. | Inward Singing | 2.13 |  |  |  |  |  |  |  |
| 10. | Kyle Quit the Band | 1.30 |  |  |  |  |  |  |  |
| 11. | The Road | 2.20 |  |  |  |  |  |  |  |
| 12. | Cock Pushups | 0.47 |  |  |  |  |  |  |  |
| 13. | Lee | 1.02 |  |  |  |  |  |  |  |
| 14. | Friendship Test | 1.31 |  |  |  |  |  |  |  |
| 15. | Friendship | 2.00 |  |  |  |  |  |  |  |
| 16. | Karate Schnitzel | 0.37 |  |  |  |  |  |  |  |
| 17. | Karate | 1.05 |  |  |  |  |  |  |  |
| 18. | Rock Your Socks | 3.33 |  |  |  |  |  |  |  |
| 19. | Drive-Thru | 3.01 |  |  |  |  |  |  |  |
| 20. | Double Team | 3.11 |  |  |  |  |  |  |  |
| 21. | City Hall | 9.02 |  |  |  |  |  |  |  |
Terje Rød-Larsen

| Terje Rød-Larsen |
| --- | --- |
 Rød-Larsen vuonna 2017.
Norjan suunnitteluministeri
 Jaglandin hallitus 25. lokakuuta 1996 – 29. marraskuuta 1996  
Edeltäjä:  Nils Totland
Seuraaja:  Bendik Rugaas
Henkilötiedot
Syntynyt: 22. marraskuuta 1947 (ikä 76) Bergen, Norja
Ammatti:  sosiologi, diplomaatti, poliitikko
Tiedot
Puolue:  Työväenpuolue
Kunnianosoitukset:  Peer Gynt -palkinto (1994)
Terje Rød-Larsen (s. 22. marraskuuta 1947 Bergen) on norjalainen sosiologi, diplomaatti ja työväenpuolueen poliitikko. Hän toimi Norjan suunnitteluministerinä lokakuusta marraskuuhun 1996. Vuosina 2005–2020 hän johti amerikkalaista International Peace Institute -ajatuspajaa.
Rød-Larsen oli vaimonsa, diplomaatti Mona Juulin kanssa keskeisessä osassa vuoden 1993 Oslon sopimukseen johtaneissa neuvotteluissa Israelin ja Palestiinan vapautusjärjestön välillä. Heille myönnettiin ansioistaan vuoden 1994 Peer Gynt -palkinto.
Aiheesta muualla

Kuvia tai muita tiedostoja aiheesta Terje Rød-Larsen Wikimedia Commonsissa
Terje Rød-Larsen Norjan suurkäräjien verkkosivuilla (norjaksi)
Ranskan aluevaalit

Tämä artikkeli on osa Ranskan viidennen tasavallan poliittista elämää ja rakennetta koskevasta kokonaisuudesta
Viides tasavalta
Ranskan perustuslaki (1958)
Ranskan perustuslakineuvosto
Ranskan tasavallan presidentti
Ranskan pääministeri
Ranskan hallitus
Ranskan parlamentti:
Ranskan kansalliskokous
Ranskan senaatti
Alueneuvosto (Ranska)
Yleisneuvosto (Ranska)
Ranskan departementit
Ranskan arrondissementit
Ranskan kantonit
Ranskan kunnat
Ranskan presidentinvaalit
Ranskan kansalliskokouksen vaalit
Ranskan senaatin vaalit
Ranskan aluevaalit
Ranskan kantonivaalit
Ranskan kunnallisvaalit
Ranskan kansanäänestykset
Ranskan aluevaalit ovat kansalaisille perustuslaissa tarjottu mahdollisuus äänestää ja valita alueneuvostojen jäsenet, joiden toimikausi on pääsääntöisesti kuusi vuotta.
Viimeisimmät vaalit käydään 20. ja 27. kesäkuuta 2021 ja seuraavien pitäisi olla vuorossa vuonna 2027.
Erityispiirteitä > Vaalitapa

Vaalitapa Ranskan aluevaaleissa perustui vuonna 2004 vaalilain muutokseen, joka tuli voimaan 11. huhtikuuta 2003. Lain mukaan vaalit ovat suhteelliset, kahden kierroksen vaalit, joissa kuitenkin noudatetaan osittain ja erityisesti myös enemmistövaalia.
Vaalitavassa tuli vuonna 2004 oleellisenä muutoksena se, että vaalien järjestämisestä ei vuoden 1998 tapaa vastaa enää departementit vaan alue. Kuitenkin listoissa sallitaan vielä jako departementteihin, jotta äänestäjät voivat helpommin tunnistaa omat ehdokkaansa.
Vaalien keskeisiä periaatteita ovat:
Kansalaiset valitsevat alueneuvostojen jäsenet,
kuudeksi vuodeksi ja listavaaleilla,
käytössä on enemmistö- ja suhteellisen vaalitavan sekoitus sekä myös yhden ja kahden äänestyskierroksen järjestelmä,
ilman suosituimman äänestämistä, kaikki ne äänestysliput joissa on jotain muuta kuin äänestäjän merkintä, julistetaan mitättömäksi,
Vaalilistat ovat aluetasoisia, mutta ehdokkaat ovat jakautuneet departementtien mukaisesti,
Ehdokkaiden lukumäärä riippuu alueen koosta ja jakautuu departementtien mukaisesti,
Ensimmäisellä kierroksella:
jos vaaliliitto/vaalilista saa ehdottoman enemmistön annetuista äänistä, se saa neljänneksen neuvostopaikoista. Loput paikat jaetaan kaikkien vaaliliittojen kesken suhteellisesti, jos ne ovat saaneet vähintään 5 % annetuista äänistä,
Jos kukaan ei saa enemmistöä, niin suoritetaan toinen kierros viikon kuluttua ensimmäisestä,
Ainoastaan ne vaaliliitot, joiden äänimäärä on yli 10 % ensimmäisellä kierroksella annetuista äänistä, voivat osallistua vaalien toiselle kierrokselle, ja voivat liittoutua yhteen vähintään 5 % annetuista äänistä saaneen vaaliliiton kanssa,
Toisella kierroksella eniten ääniä saanut vaaliliitto saa neljänneksen neuvostopaikoista ja loput paikat jaetaan suhteellisesti kaikkien yli 5 % annetuista äänistä saaneiden listojen kesken.
Lain mukaan jokaisessa vaaliliitossa tulee olla yhtä monta nais- ja miesehdokasta.
Erityispiirteitä > Valitsijakunta

Aluevaalien äänioikeus on kaikilla kansallisiin vaaleihin oikeutetuilla, eli kaikilla niilla henkilöillä, jotka:
ovat täyttäneet 18 vuotta ennen vaalivuoden tammikuun ensimmäistä päivää,
ovat Ranskan kansalaisia,
jotka nauttivat kansalaisluottamusta,
jotka ovat kirjoitettu äänestäjäluetteloon.
Erityispiirteitä > Ehdokkaat

Vaaleissa voivat ehdokkaina olla henkilöt, jotka:
ovat täyttäneet 18 vuotta ennen vaalivuoden tammikuun ensimmäistä päivää,
ovat Ranskan kansalaisia,
ovat kirjoitetut alueen kunnan äänestyslistalle tai ovat sinne maksaneet vähintään viiden peräkkäisen vuoden ajan veronsa. Kuitenkaan yli 500 asukkaan kunnassa veroperusteisten äänioikeutettujen määrä ei saa ylittää neljäsosaa vaalihetkellä oikeutettujen kokonaismäärästä.
Vaalilain 10. artikla mahdollistaa ehdokkuuden vain yhdellä ainoalla vaalilistalla.
Aiheesta muualla

Aluevaalien tulokset: Ranskan sisäasiainministeriön tulospalvelu.
Poliittiset muutokset enemmistön suhteen Ranskan aluevaaleissa vuosina 1986, 1992, 1998 ja 2004. Punainen; PS,PCF ja eri vasemmistopuolueet, sininen: RPR = Gaullistit, vaalensininen; UMP/UDF _ Keskusta, vihreä: Vihreät ja GE, kirkas sininen: pienet oikeistopuolueet
Riley Barber

| Riley Barber |
| --- | --- |

Henkilötiedot
Syntynyt: 7. helmikuuta 1994 (ikä 30) Pittsburgh, PA, Yhdysvallat
Kansalaisuus:   Yhdysvallat
Jääkiekkoilija
Pelipaikka:  oikea laitahyökkääjä
Maila:  oikea
Pituus:  183 cm
Paino:  90 kg
Pelaajaura
Pääsarjaura:  2015–
Aik. seurat:  Miamin yliopisto (Ohio) (NCAA) Hershey Bears (AHL) Washington Capitals (NHL) Laval Rocket (AHL) Montreal Canadiens (NHL) WBS Penguins (AHL) Detroit Red Wings (NHL) Grand Rapids Griffins (AHL) Texas Stars (AHL) Barys Astana (KHL) Texas Stars (KHL)
NHL-varaus:  167. varaus, 2012 Washington Capitals
Riley Barber (s. 7. helmikuuta 1994 Pittsburgh, Pennsylvania, Yhdysvallat) on yhdysvaltalainen jääkiekkoilija. Hän on pelipaikaltaan laitahyökkääjä ja laukoo oikealta. Washington Capitals varasi hänet kuudennella kierroksella 167. pelaajana NHL:n varaustilaisuudessa 2012.
Ura > Seuraura

Kauden 2010–2011 Barber pelasi USHL-joukkue Dubuque Fighting Saintsin riveissä, joka varasi hänet koko USHL:n varaustilaisuuden ensimmäisenä pelaajana vuonna 2010. Hän voitti joukkueessa Clark Cupin keväällä 2011. Hän pelasi Yhdysvaltain kehitysmaajoukkueissa koko kauden 2011–2011, mm. USHL-liigaa. NHL-joukkue Washington Capitals varasi hänet kuudennella kierroksella 167. pelaajana kesällä 2012.
Kaudeksi 2012–2013 Barber siirtyi Miamin yliopistojoukkueeseen. Hän teki ensimmäisellä kaudellaan NCAA:N CCHA-konferenssissa 39 pistetetä 40 ottelussa. Miami voitti CCHA:n runkosarjan, ja Barber valittiin sarjan vuoden tulokkaaksi, ykköstähdistökentälliseen ja tulokkaiden tähdistökentällisen. Miami siirtyi seuraavaksi kaudeksi pelaamaan NCHC-konferenssiin. 44 pistettä 38 ottelussa tehnyt Barber valittiin NCHC:n kakkostähdöstökentälliseen. Kolmannella kaudellaan Miamissa Barber oli voittamassa NCHC:n mestaruutta.
Barber teki huhtikuussa 2015 Washington Capitalsin kanssa kolmivuotisen tulokassopimuksen. Barber teki ensimmäisellä ammattilaiskaudellaan Capitalsin farmijoukkueessa Hershey Bearsissa AHL-liigassa 55 pistettä 74 ottelussa. Hän oli helmikuun AHL:n kuukauden tulokas. Barber pelasi ensimmäisen NHL-ottelunsa kaudella 2016–2017, kun hänet kutsuttiin Capitalsiin kolmen ottelun ajaksi.
Barber edusti Capitalsia lopulta neljän kauden ajan, mutta ei pelannut kuin kolme NHL-ottelua. Pääosa ajasta meni farmijoukkue Hershey Bearsissa, jonka paras pistemies hän oli kaudella 2018–2019. Kauden aikana hän teki pisteet 31+29. Barber solmi kesällä 2019 sopimuksen Montreal Canadiensin kanssa. Barber ehti pelata Canadiensissa 9 ottelua ja 39 AHL-seura Laval Rocketsissa, kun Pittsburgh Penguins hankki hänet helmikuussa 2020. Penguins sai kaupassa myös Phil Varone ja antoi vaihdossa Joseph Blandisin ja Jake Lucchinin. Barber edusti loppukauden Pittsburghin farmiseuraa Wilkes-Barre/Scranton Penguins ja teki seuraavaksi kaksivuotisen sopimuksen Detroit Red Wingsin kanssa.